પુણેથી ભોપાલ આવેલી 25 ટન ખાંડથી ભરેલી ટ્રક આદેશ અને જયકરણ જ લાવ્યા હતા. જોકે તેઓ આ ટ્રક ડ્રાઈવરને મારતા તે પહેલાં જ પોલીસે તેમને પકડી લીધાં હતા. આ ટ્રક મિસરોદમાં રહેતાં મનોજ શર્માની હતી. મનોજ ટ્રકનો નંબર ટોલનાકા પર રજિસ્ટર્ડ કરાવી હતી. જ્યારે પણ આ ટ્રક કોઈ ટોલનાકા પરથી પસાર થતી ત્યારે તેમના મોબાઈલ પર એક મેસેજ આવતો હતો. તેથી જ તેમને ટ્રકના છેલ્લા લોકેશનની જાણ રહેતી. તેને જ ફોલો કરીને પોલીસે જયકરણને પકડ્યો હતો. આ ગેંગને પકડવા માટે એસપી સાઉથે સાત સભ્યોની ટીમ બનાવી હતી. તેમાં એએસપી દિનેશ કૌશલ, સીએસપી બિટ્ટૂ શર્મા, ટીઆઈ એલએસ ઠાકુર, સંજીવ ચોક્સી, કોન્સ્ટેબલ સચીન બેડરે, દિવેશ માલવીય અને અરુણ કુમાર સામેલ હતા. ડીજીપી ઋુષીકુમાર શુક્લાએ આ ટીમને ઈનામ આપવાની જાહેરાત કરી છે.